#

#  **ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΗ ΔΙΑΥΓΕΙΑ**

##  ΑΡΙΘΜ.ΠΡΩΤ: 4617

 **Λιβαδειά 11 /3/2024**

**ΑΠΟΣΠΑΣΜΑ**

Από το πρακτικό της αριθμ.2024-9ης ΤΑΚΤΙΚΗΣ Συνεδρίασης –

 του Δημοτικού Συμβουλίου Λεβαδέων

**Αριθμός απόφασης 60**

**ΘΕΜΑ :** **Kάλυψη της επιπλέον δαπάνης του έργου με τίτλο «Ενίσχυση προσβασιμότητας πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε πεζοδρόμια του Δήμου Λεβαδέων».**

Στη Λιβαδειά σήμερα την 8η Μαρτίου 2024, ημέρα Παρασκευή και ώρα 20:00 , συνήλθε δια ζώσης σε  **τακτική** συνεδρίαση το Δημοτικό Συμβούλιο του Δήμου, μετά από την 4152/4-3-2024   έγγραφη πρόσκληση της Προέδρου του Δημοτικού Συμβούλου κας.Χέβα Αθανασίας (Νάνσυ), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >> (αντικατάσταση του άρθρου  67 του Ν.3852/2010) και του άρθρου 6 του Ν. 5056/ 2023 «Αναμόρφωση του συστήματος διακυβέρνησης ΟΤΑ α΄και β¨βαθμού, …..και λοιπές διατάξεις του Υπουργείου Εσωτερικών».

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 25 συμβούλων ήταν παρόντες οι παρακάτω αναφερόμενοι 19 δημοτικοί σύμβουλοι :

 **ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ )  | 1 | ΤΖΑΘΑΣ ΓΕΩΡΓΙΟΣ  |
|  | ΓΚΩΝΙΑΣ ΚΩΝΣΤΑΝΤΙΝΟΣ  | 2 | ΤΖΟΥΒΑΡΑΣ ΝΙΚΟΛΑΟΣ  |
|  | ΙΩΑΝΝΙΔΗΣ ΒΑΣΙΛΕΙΟΣ  | 3 | ΔΗΜΟΥ ΙΩΑΝΝΗΣ |
|  | ΚΑΛΛΙΑΝΤΑΣΗΣ ΧΡΗΣΤΟΣ  | 4 | ΜΗΤΑΣ ΑΛΕΞΑΝΔΡΟΣ |
|  | ΚΑΤΗΣ ΧΑΡΑΛΑΜΠΟΣ  | 5 | ΣΑΓΙΑΝΝΗΣ ΜΙΧΑΗΛ  |
|  | ΚΑΦΡΙΤΣΑΣ ΔΗΜΗΤΡΙΟΣ  | 6 | ΜΙΧΑΣ ΔΗΜΗΤΡΙΟΣ  |
|  | ΛΙΑΝΟΣ ΓΕΩΡΓΙΟΣ  | 7 | ΜΙΧΑΣ ΔΗΜΗΤΡΙΟΣ  |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ  |   |  |
|  | ΠΛΙΑΚΟΣΤΑΜΟΣ ΚΩΝ/ΝΟΣ  |  |  |
|  | ΠΟΛΥΤΑΡΧΟΥ ΛΟΥΚΑΣ  |  | Οι οποίοι δεν παραβρέθηκαν  |
|  | ΤΟΛΙΑΣ ΔΗΜΗΤΡΙΟΣ  |  | αν και κλήθηκαν νόμιμα |
|  | ΤΟΥΜΑΡΑΣ ΒΑΣΙΛΕΙΟΣ  |  |  |
|  | ΧΕΒΑ ΑΘΑΝΑΣΙΑ ( ΝΑΝΣΥ)  |  |  |
|  | ΤΑΓΚΑΛΕΓΚΑΣ ΙΩΑΝΝΗΣ  |  |  |
|  | ΚΑΛΟΓΡΗΑΣ ΑΘΑΝΑΣΙΟΣ  |  |  |
|  | ΜΕΡΤΖΑΝΗΣ ΚΩΝ/ΝΟΣ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ  |  |  |
|  | ΑΡΚΟΥΜΑΝΗΣ ΠΕΤΡΟΣ  |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |

 Στη συνεδρίαση παρευρέθηκε ο προσκληθείς δήμαρχος κ. Δημήτριος Καραμάνης .

 Η Πρόεδρος του Δημοτικού Συμβουλίου εισηγούμενη το 2*Ο* θέμα της ημερήσιας διάταξης της υπ΄αριθμ. 4152/4-3-2024   Πρόσκλησης η Πρόεδρος έθεσε υπόψη των μελών του Δημοτικού Συμβουλίου , το υπ αριθμ.3903/29-2-2024 έγγραφο της Δ/νσης Οικονομικών Υπηρεσιών του Δήμου σύμφωνα με την οποία:

Λαμβάνοντας υπόψη:

1. Το γεγονός ότι ο Δήμος Λεβαδέων προτίθεται να υποβάλλει αίτηση – φάκελο για την υλοποίηση του έργου με τίτλο: **«Ενίσχυση προσβασιμότητας πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε πεζοδρόμια του Δήμου Λεβαδέων»** στα πλαίσια του Κωδικού Πρόσκλησης: ΠΕΡΙΒΑΛΛΟΝΤΙΚΟ ΙΣΟΖΥΓΙΟ – 2023-2024 με αριθμό Πρωτ. 2502/26-04-2023 (ΑΔΑ; Ψ5Γ746Ψ844-5ΨΡ) για υποβολή προτάσεων στον Άξονα Προτεραιότητας (Α.Π. 2) «Αστική Αναζωογόνηση & Λοιπές δράσεις Περιβαλλοντικού Ισοζυγίου» του Χρηματοδοτικού Προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ»,στο Μέτρο 2. «Παρεμβάσεις στον αστικό χώρο» και στη δράση 2.4 «Αισθητική, λειτουργική, περιβαλλοντική αναβάθμιση, διεύρυνση ,ανακατασκευή, πεζοδρόμων και πεζοδρομίων ή και δημιουργία νέων» για δημιουργία δικτύου κίνησης πεζών.

2. Την υπ΄ αριθμόν 10/20-02-2024 Τεχνική Μελέτη με τίτλο: **«Ενίσχυση προσβασιμότητας πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε πεζοδρόμια του Δήμου Λεβαδέων»**.ενδεικτικού προυπολογισμού 280.000,00€ με ΦΠΑ με αντικείμενο της πράξης:

* την ανάπλαση των πεζοδρομίων τμήματος της οδού Δημάρχου Χρήστου Παλαιολόγου από την συμβολή της με την οδό Έρκυνας έως την συμβολή της με την οδό Ορχομενού (βόρεια πλευρά) και από την συμβολή της με την οδό Έρκυνας έως την οδό Επτανήσου (νότια πλευρά) με σκοπό την αισθητική και λειτουργική αναβάθμισή της, για τη δημιουργία δικτύου κίνησης πεζών, που στοχεύει στην περιβαλλοντική αναβάθμιση της περιοχής πρός όφελος του φυσικού και οικιστικού περιβάλλοντος.
* τη δημιουργία νέων πεζοδρομίων σε τμήμα της οδού Έρκυνας από την συμβολή της με την οδό Δημάρχου Χρ. Παλαιολόγου έως την συμβολή της με την οδό Σοφοκλέους (ανατολικά του ποταμού Έρκυνας)
* τη δημιουργία νέου πεζοδρομίου σε τμήμα της οδού ΕΛ. Γονη από την συμβολή της με την οδό Δημάρχου Χρ. Παλαιολόγου έως την συμβολή της με την οδό Σοφοκλέους (και στις δύο πλευρές του οδοστρώματος)
* τη δημιουργία νέου πεζοδρομίου σε τμήμα της οδού Σοφοκλέους από την συμβολή της με την οδό Ελ. Γονη και σε μήκος 12μ. δυτικά της .

3. Το ότι το ανώτατο ποσό χρηματοδότησης που δικαιούται ο Δήμος Λεβαδέων για το Μέτρο 2 διαμορφώνεται από τον τύπο: χ2=(200.000+Π)\*0,8 όπου Π (όπου Π (29.379,00 κάτοικοι) ο Μόνιμος Πληθυσμός του Δήμου Λεβαδέων βάσει της επίσημης απογραφής της ΕΛΣΤΑΤ 2021, και είναι 183.503,20€ και

4. Το ότι το εναπομείναν ποσό των 96.496,80€ σύμφωνα με την ανωτέρω πρόσκληση συμπληρώνεται από ιδίους πόρους του Δήμου

5. Το υπ΄ αριθμό 3397/22.02.2024 έγγραφο της Διεύθυνσης Τεχνικών Υπηρεσιών σχετικά με λήψη απόφασης Δημοτικού Συμβουλίου για την κάλυψη της επιπλέον δαπάνης του έργου με τίτλο **«Ενίσχυση προσβασιμότητας πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε πεζοδρόμια του Δήμου Λεβαδέων»**.

Επειδή στα κριτήρια αξιολόγησης προτάσεων σύμφωνα με την ανωτέρω πρόσκληση και προκειμένου να κριθεί η ωριμότητα του έργου απαιτείται

* Απόφαση του Δημοτικού Συμβουλίου του Δήμου για την κάλυψη από ιδίους πόρους του επιπλέον ποσού

**Καλείται**

Το Δημοτικό Συμβούλιο να αποφασίσει για την κάλυψη από ίδιους πόρους του επιπλέον ποσού (96.496,80€), πέραν του ανωτάτου ορίου της χρηματοδότησης που απαιτείται για την υλοποίηση του έργου με τίτλο **«Ενίσχυση προσβασιμότητας πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε πεζοδρόμια του Δήμου Λεβαδέων»**. ενδεικτικού προϋπολογισμού 280.000,00€ με ΦΠΑ στα πλαίσια του Κωδικού Πρόσκλησης: ΠΕΡΙΒΑΛΛΟΝΤΙΚΟ ΙΣΟΖΥΓΙΟ – 2023-2024 με αριθμό Πρωτ. 2502/26-04-2023 (ΑΔΑ; Ψ5Γ746Ψ844-5ΨΡ)

Παρακαλούμε **άμεσα** για τις ενέργειές σας.

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* τις διατάξεις του άρθρου 5 του Ν. 5056/2023 (τροποποίηση του άρθρου 67 του ν. 3852/2010
* το με αριθμ. Πρωτ 3903/29-2-2024 έγγραφο της Δ/νσης Οικονομικών Υπηρεσιών του Δήμου
* την με αριθμό Πρωτ. 2502/26-04-2023 (ΑΔΑ; Ψ5Γ746Ψ844-5ΨΡ) Πρόσκληση ΠΕΡΙΒΑΛΛΟΝΤΙΚΟ ΙΣΟΖΥΓΙΟ – 2023-2024
* Την υπ΄ αριθμόν 10/20-02-2024 Τεχνική Μελέτη της ΤΥΔΛ
* Το υπ΄ αριθμό 3397/22.02.2024 έγγραφο της Διεύθυνσης Τεχνικών Υπηρεσιών
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την κάλυψη της επιπλέον δαπάνης (96.496,80€) από ίδιους πόρους για το έργο με τίτλο **«Ενίσχυση προσβασιμότητας πεζών στο πλαίσιο βιώσιμης αστικής κινητικότητας με αρχές βιοκλιματικού σχεδιασμού σε πεζοδρόμια του Δήμου Λεβαδέων»,** που είναι πέραν του ανωτάτου ορίου της χρηματοδότησης και το οποίο απαιτείται για την υποβολή αίτησης- φακέλου υλοποίησης του έργου ενδεικτικού προϋπολογισμού 280.000,00€ με ΦΠΑ στα πλαίσια του Κωδικού Πρόσκλησης: ΠΕΡΙΒΑΛΛΟΝΤΙΚΟ ΙΣΟΖΥΓΙΟ – 2023-2024 με αριθμό Πρωτ. 2502/26-04-2023 (ΑΔΑ; Ψ5Γ746Ψ844-5ΨΡ)..

**Η απόφαση πήρε τον αριθμό 60**

**Η Πρόεδρος του Δ.Σ.**

 **ΧΕΒΑ ΑΘΑΝΑΣΙΑ ( ΝΑΝΣΥ)**

 **ΤΑ ΜΕΛΗ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ  |   |  ΠΙΣΤΟ ΑΠΟΣΠΑΣΜΑ  |
|  | ΓΚΩΝΙΑΣ ΚΩΝ/ΝΟΣ |  |  Λιβαδειά αυθημερόν |
|  | ΙΩΑΝΝΙΔΗΣ ΒΑΣΙΛΕΙΟΣ  |  |  Ο Δήμαρχος Λεβαδέων |
|  | ΚΑΛΛΙΑΝΤΑΣΗΣ ΧΡΗΣΤΟΣ  |  |  |
|  | ΚΑΤΗΣ ΧΑΡΑΛΑΜΠΟΣ |  |  |
|  | ΚΑΦΡΙΤΣΑΣ ΔΗΜΗΤΡΙΟΣ  |  | ΔΗΜΗΤΡΙΟΣ Κ. ΚΑΡΑΜΑΝΗΣ |
|  | ΛΙΑΝΟΣ ΓΕΩΡΓΙΟΣ  |  |   |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ  |  |  |
|  | ΠΛΙΑΚΟΣΤΑΜΟΣ ΚΩΝ/ΝΟΣ |  |  |
|  | ΠΟΛΥΤΑΡΧΟΥ ΛΟΥΚΑΣ  |  |  |
|  | ΤΟΛΙΑΣ ΔΗΜΗΤΡΙΟΣ  |  |  |
|  | ΤΟΥΜΑΡΑΣ ΒΑΣΙΛΕΙΟΣ  |  |  |
|  | ΤΑΓΚΑΛΕΓΚΑΣ ΙΩΑΝΝΗΣ |  |  |
|  | ΜΕΡΤΖΑΝΗΣ ΚΩΝ/ΝΟΣ |  |  |
|  | ΚΑΛΟΓΡΗΑΣ ΑΘΑΝΑΣΙΟΣ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ  |  |  |
|  | ΑΡΚΟΥΜΑΝΗΣ ΠΕΤΡΟΣ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |